Na temelju članka 7. Odluke o priključenju na komunalne vodne građevine (Službeni glasnik Grada Paga br. 7/2016)

KOMUNALNO DRUŠTVO PAG d.o.o. za komunalne djelatnosti, Pag, Ulica braće Fabijanić b.b.

(u daljnjem tekstu: javni isporučitelj), OIB: 08382999002 , zastupano po direktorici

Ireni Buljanović dipl. ing. agr.

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, iz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(u daljnjem tekstu: korisnik vodnih usluga),

dana \_\_\_\_\_\_\_\_\_\_\_\_\_\_\_\_\_\_\_\_\_ sklapaju slijedeći

1873/16-22

 UGOVOR br.\_\_\_\_\_\_\_

 o priključenju na komunalne vodne građevine

 Članak 1.

 Ugovorne stranke suglasne su da je predmet ovog Ugovora priključenje građevine/nekretnine korisnika vodnih usluga k.č.br. \_\_\_\_\_\_\_\_\_\_\_\_\_\_\_\_, k.o. \_\_\_\_\_\_\_\_\_\_\_\_\_\_\_\_\_, na komunalne vodne građevine – javnu vodovodnu komunalnu infrastrukturu u mjestu\_\_\_\_\_\_\_\_\_\_\_\_\_ .

 Članak 2.

 Priključenje građevine/nekretnine korisnika vodnih usluga iz članka 1. ovog Ugovora izvršit će javni isporučitelj, na način utvrđenima Odlukom o općim i tehničkim uvjetima isporuke vodnih usluga javnog isporučitelja, na trošak korisnika vodnih usluga.

 Korisnik vodnih usluga, sukladno članku 8. navedene Odluke o priključenju na komunalne vodne građevine, obvezan je o svom trošku izvesti pripremne radove za priključenje građevine/nekretnine iz članka 1. ovog Ugovora, to jest radove iskopa, zatrpavanja, vodomjerno okno i dr.

 Također, sukladno članku 8. navedene Odluke o priključenju na komunalne vodne građevine, korisnik vodnih usluga obvezuje se prije izvođenja radova priključenja na komunalne vodne građevine pribaviti suglasnost za radove priključenja od vlasnika i posjednika nekretnine na kojoj se radovi priključenja moraju izvesti, ako se radovi ili dio radova priključenja moraju izvesti na nekretnini koja nije u vlasništvu korisnika vodnih usluga

kao vlasnika ili zakonitog posjednika.

 Članak 3.

 Javni isporučitelj sa svoje strane obvezuje se:

-izraditi priključak građevine/nekretnine korisnika vodnih usluga sukladno važećim propisima i navedenoj Odluci o općim i tehničkim uvjetima isporuke vodnih usluga te sukladno tehničko-tehnološkim uvjetima priključenja i pravilima struke,

-izraditi priključak odmah po potpisu radnog naloga kod javnog isporučitelja od strane korisnika vodnih usluga te plaćanju predujma troškova priključenja ako javni isporučitelj

zatraži plaćanje predujma troškova priključenja predračunom troškova.

-održavati javne komunalne vodne građevine u stanju funkcionalne osposobljenosti,

-trajno i kvalitetno obavljati isporuku vodnih usluga, na načelima održivog razvoja,

-stalno i pravovremeno obavještavati i informirati korisnika vodnih usluga, osobno u slučaju osobne potrebe te putem javne obavijesti svim korisnicima glede djelatnosti isporuke vodnih usluga,

-ostalo utvrđeno navedenom Odlukom o općim i tehničkim uvjetima isporuke vodnih usluga.

 Članak 4.

 Korisnik vodnih usluga sa svoje strane obvezuje se:

-čuvati od oštećenja vodomjerno okno, instalaciju priključka te vodomjer,

-dozvoliti javnom isporučitelju slobodan pristup do vodomjernog okna i vodomjera, za svo vrijeme trajanja priključka,

-platiti javnom isporučitelju u cijelosti stvarne troškove priključenja, sukladno ispostavljenom računu javnog isporučitelja,

-uredno, u cijelosti i u roku plaćanja računa plaćati račune javnom isporučitelju za pružene vodne usluge putem priključka koji je predmet ovog Ugovora, a u suprotnom je suglasan

javnom isporučitelju platiti zatezne kamate, kao i sve troškove postupka prisilne naplate računa ako javni isporučitelj bude prisiljen pokrenuti postupak prisilne naplate računa zbog neplaćanja od korisnika vodnih usluga. Također korisnik vodnih usluga suglasan je da mu javni isporučitelj u slučaju neplaćanja kao i u drugim slučajevima utvrđenima navedenom Odlukom o općim i tehničkim uvjetima isporuke vodnih usluga privremeno obustavi isporuku vodne usluge isključenjem navedene građevine/nekretnine iz članka 1. ovog Ugovora iz vodovodne mreže te se korisnik vodnih usluga obvezuje platiti troškove iskopčanja i ukapčanja priključka na vodovodnu mrežu,

-da putem priključka koji je predmet ovog ugovora neće omogućiti drugom korisniku vodnih usluga protupravno korištenje vodnih usluga, to jest bez znanja i dozvole javnog isporučitelja, te da će vodne usluge koristiti isključivo i samo putem priključka koji je predmet ovog Ugovora te se sa svoje strane obvezuje da će u suprotnom javnom isporučitelju nadoknaditi štetu i svaki drugi trošak,

-ostalo utvrđeno navedenom Odlukom o općim i tehničkim uvjetima isporuke vodnih

usluga.

 Članak 5.

 Ovaj Ugovor sklapa se u dva (2) istovjetna primjerka, od kojih jedan (1) primjerak za javnog isporučitelja, a jedan (1) primjerak za korisnika vodnih usluga i svaki jednako pravno važeći.

 Ako je koja od odredbi iz ovog Ugovora suprotna kojoj odredbi važećih prisilnih propisa,

ne povlači to ništavnost i nevaženje cijelog Ugovora, već će se umjesto te odredbe Ugovora neposredno primijeniti odredbe prisilnih propisa.

 U slučaju spora po odredbama iz ovog Ugovora, stranke su suglasne da će ga najprije nastojati riješiti sporazumno, a ako u tome ne uspiju nadležan je Općinski sud u Zadru.

 Ovaj Ugovor sklopljen je kada ga potpišu obje stranke iz Ugovora.

Za Javnog isporučitelja: Korisnik vodnih usluga:

Direktorica: (vlastoručan potpis)

Irena Buljanović dipl.ing.agr.